بندانگشتی|سول|گوندوغانین اسکی و یئنی ائولری بیر گؤرونتو ده گوندوغان (فارسجا. کندوان) آذربایجانین ان تاریخی، تانینمیش، گؤرمَلی و توریستلره ماراقلی اولان کندی دیر. اوسکو بؤلگه سینده، سهند دهیستانا باخیر. تبریزین 58 کیلومتر جنوبوندا، و اوسکونون 18 کیلومترلیگینده یئرلشیر. کندین ائولری قایالار ایچینده دوزلنیب. گوندوغاندا کی ائولرینه اوخشار ائولر تورکیه نین کاپادوکیا بؤلگه سینده ده واردیر. گوندوغان دا داها آرتیق گزیجی نی اؤزونه ساری جلب ائتمک اۆچون، قایالار ایچینده گؤزل هوتللر ده تیکیلیبدیر.